OpenLLM-France/wikimedia huggingface dataset:
# Hibernia

Hibernia, egungo Irlandako uharteari latinez eman zitzaion izena da.

## Izenaren etimologia

Literalki, "Neguaren lurraldea" esan nahi du.
Esaten da, baita ere, izena, Ivernii izenaren latinizazio baten ondorio izan daitekeela, erromatarren garaian Irlandan bizi zen tribuetako bat zena.

## Hibernia eta Erroma

Hibernia, sekula ez zen Erromatar Inperiora erantsia izan.
Ohiko sinesmena, erromatarrek, Irlanda sekula ez zela inbaditu eta ez zutela eragin esanguratsurik izan da, irlandar tribuen espedizioak, Britainia eta Galia erromatar probintzietara iritsi zirela ezagutzen den arren.
Idatzizko lekukotzak urriak dira, baina erakargarriak: Ez da erromatar galtzadarik aurkitu, ezta inbasio bakar baten ere frogarik. Hala eta guztiz ere, Irlanda hego-ekialdean, erromatar estiloko hilerriak eta erromatar jatorriko aurkikuntza ugari agertu dira.
Orokorrean, Julio Zesarrek Britainia inbaditu zuela onartzen da. Bere armadak, aurkitzeke froga gutxi utzi zituen arren, han, bi urte baino ez zituen eman, eta Hibernia Erromatar Inperiora eransteko saiakeran huts egin zuen. Hiberniaren erromatar inbasioaren froga bakarra, Zesarrek idatzitako liburu ospetsua den De Bello Gallico da, K. a. 54koa.
Arkeologiarekin batera, kontserbatzen diren garaiko beste testu urriek, nolabaiteko elkarreragina iradokitzen dute Britainia erromatartua eta Irlandaren artean. Aurkikuntza arkeologiko berririk edo galdutako testuren baten agerpenik gabe, elkarreragin horren xehetasunak, oraindik, eztabaidatu baino ezin daitezke egin.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q302980
# Hibiki Kato

Hibiki Kato (japonieraz: 加藤 韻, 1987ko azaroaren 14a - ) Japoniako futbolaria da.
Hainbat futbol taldetan jokatu du, esaterako JEF United Chiba.

## Kanpo estekak

* (Japonieraz) J.League Data Site
* Datuak: Q11399600
# Hibiki Wada

Hibiki Wada (japonieraz: 和田 響稀, 1999ko ekainaren 16a - ) Japoniako futbolaria da.
Hainbat futbol taldetan jokatu du, esaterako Fukushima United FC.

## Kanpo loturak

* (Japonieraz) J.League Data Site
* Datuak: Q50641308
# Hibla Handia

Hibla Handia edo Hibla Magna (antzinako grezieraz: Ὕβλα Μεγάλη = Hibla Megale) erabili da identifikatzeko Siziliako hiririk handiena, Hibla izena dutenen artean.

## Eztabaida

Asko eztabaidatu da zein hiriri ezarri behar zaion izena (Hibla Gereatis edo Megara Hiblea) eta ia Hibla Handia izena, beti erabili den aipatutakoen hiri berarekin. Hasieran, Megara Hiblea garrantzitsuena izan zen: K.a. 728 fundatu zen eta K.a. 481ean suntsitu. Hibla Gereatis, berriz, nabarmendu zen Bigarren Gerra Punikoan, K.a. III. mendean.
Balizko azalpen bat da izena aldatu zela grezierazko rho hitzetik (Μέγαρα "Megara") lambda batera, (Μέγαλα "Megala") sortuz, handia esan nahi zuena. Hibla Handiaren txanponek "HYBLA MEGALAS" inskripzioa daramate.

## Kanpo estekak

* Artikulo honek jabari publikoko informazioa du: Smith, William (1854-1857): Dictionary of Greek and Roman Biography and Mithology (1870). London: John Murray.
* T. Dunbabin, The Western Greeks, (ISBN 0585278059), (1968), 19, 44 or.
* Datuak: Q11925576
# Hibernian FC

Hibernian Football Club Eskoziako futbol talde bat da, Edinburgh hiriburuko Leith auzokoa. Eskoziako lehen mailan jokatzen du. Eskoziako 4 Liga eta 8 Kopa eskuratu ditu. Etxeko partiduak Easter Road estadioan jokatzen ditu.

## Historia

Taldea 1875ean eratu zuten Cowgate kalean bizi ziren inmigrante irlandarrek. Hortik bere izena, Hibernia baita Irlandaren izen klasikoa. Hasieratik bertatik lortu zituen tituluak, liga bat eta bi kopa.
Bigarren aro bikaina Bigarren Mundu Gerraren ondoren iritsi zen hiru Liga berri irabazi baitzituen. 1956an Europako Kopako final erdietara iritsi zen eta Stade de Reimsek kanporatu zuen. 1961ean Hirietako Ferien Kopan ere final erdietara iritsi zen eta oraingoan AS Roma izan zen borreroa.
XXI mendean Eskoziako talde onenetakoa izan den arren 2014an maila galdu zuen. Bigarren mailan egonik ere 2016an Kopa irabaztea lortu zuen eta Ligako Kopako finala ere jokatu zuen.

## Irabazitako txapelketak
### Eskozian: 10

* Eskoziako Liga (4): 1903, 1948, 1951, 1952.
* Eskoziako Kopa (3): 1887, 1902, 2016.
* Eskoziako Ligako Kopa (3): 1972, 1991, 2007.

### Nazio artean: 0

* Europako Kopa (0): finalerdiak 1956an.
* Hirietako Ferien Kopa (0): finalerdiak 1961ean.

## Kanpo estekak

* (Ingelesez) Webgune ofiziala
* Datuak: Q192597
* Multimedia: Hibernian F.C. / Q192597
# Hibiya parkea

Hibiya parkea (japonieraz: 日比谷公園, Hibiya Kōen) , Tokioko Chiyoda auzoan kokatua dagoen parkea da, Jauregi inperialeko lorategien ekialdean. 160.000 m²-tik gorako azalera dauka eta hainbat Ministerio eta hainbat Banketxeren egoitzak daude bertan.

## Historia

Eremu hau Mōri eta Nabeshima leinuek okupatu zuten Edo Aroan, eta ondoren Meiji garaian maniobra militarrak egiteko erabili zen. 1903an azkenik parke publikoa bihurtu zen.

## Eraikinak

1929an altxatu zuten parkeko eraikinik ezagunena, adreilu gorrizko Shisei Kaikan eraikin gotikoa. Berau zen Domei Tsushin Estatuko komunikazio zerbitzuaren egoitza.
Gaur egun hainbat ministerio daude bertan, Ingurugiro Ministerioa, Osasun eta Lan Ministerioa eta Justizia Ministerioa hain zuzen ere. Banku batzuen egoitzak ere badaude bertan.

## Kultura

Nissay Antzokiak opera emankizunak egiten ditu, baina parkean aire librean ere izaten dira kontzertuak.

## Iruditegia

* Hibiya parkea.
* Shisei Kaikan eraikina.

## Kanpo estekak

* Datuak: Q1378533
* Multimedia: Hibiya Park / Q1378533
# Hiberniar-normandiar

Hiberniar-normandiar 1169. urtetik aurrera Irlandan ezarri ziren kanbriar-normandiar jauntxoak izan ziren, Ingalaterrako Erresuman zeuden anglonormandiar nagusiekiko menpekotasun eskasa erakutsi eta euren kaxa jardun zuten. Baina denborarekin irlandarrak baina irlandarragoak bilakatu ziren, herrialdeko irlandera hizkuntza eta ohiturak bereganatuz. Hiberniar-normandiar jauntxoen familia nagusiak honakoak ziren: Burgh (edo Burke), Butler eta Fitzgerald; jatorri gaeldarra izan ez arren gaur egun irlandar abizen peto-petoak direnak.
XVII. mendean Ingalaterra, Eskozia eta Galesko kolono berrien etorrerarekin batera ingeles zahar hauen gainbehera etorri zen.
Irlanderaz jatorrizko hiberniar-normandiarrak gaill (atzerritar) izendapenaz deitu ohi zitzaien. Halere, Ingalaterran jaiotako ingelesei sasanaigh (saxoi) deitzen zitzaien, Irlandan jaiotako ingeles zaharrak (gaill) eta Ingalaterran jaiotako ingelesen (sasanaigh) artean ezberdinduz.

## Kanpo estekak

* Datuak: Q921901
# Hibernians FC

Hibernians FC Maltako futbol taldea da, Paola hirikoa. 11 aldiz irabazi du Maltako futbol liga eta 10 aldiz kopa.

## Historia

Taldea 1922an sortu zen baina 1960 hamarkadararte ez zuen titulurik irabazi. Azken urteak ere bikainak izan ditu, 2002tik aurrera hiru liga eta lau kopa irabazi ditu. 2015 eta 2017ko Ligak ditu azkenengo tituluak.

## Palmaresa
### Maltan: 26

* Liga (13): 1961, 1967, 1969, 1979, 1981, 1982, 1994, 1995, 2002, 2009, 2015, 2017, 2022.
* Kopa (10): 1962, 1970, 1971, 1980, 1982, 1998, 2006, 2007, 2012, 2013.
* Maltako Superkopa (3): 1994, 2007, 2015.

## Kanpo estekak

* (Ingelesez) Webgune ofiziala
* Datuak: Q936187
* Multimedia: Hibernians F.C. / Q936187
# Hibisko

Hibiskoa (Hibiscus) malbazeoen familiako 250 bat belar landareren, zuhaixken eta zuhaitzen generoa da, berez tropikoko eskualdeetan hazten eta apaingarri gisa erabiltzen direnena.
Ezagunenetakoa Txinako hibiskoa da (Hibiscus rosa-sinensis). Landu gabe sortzen den eskualdeetan 4,5 m luze egiten da. Haietatik kanpora nekez egiten da 2 m baino luzeago. Lore gorriak izaten ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Siriako hibiskoa

## Kanpo estekak

* Datuak: Q157124
* Multimedia: Hibiscus / Q157124
* Espezieak: Hibiscus
# Hiperinflazio

Ekonomian, hiperinflazioa oso inflazio handia da, kontrolik gabekoa, non prezioak azkar igotzen diren, eta, aldi berean, diruak bere benetako balioa galtzen duen eta populazioak diru-ondarea nabarmen murrizten duen.
Ekonomialari gehienek erabilitako definizioa «orekarako joerarik gabeko inflazio-zikloa» da. Gurpil zoro bat sortzen da, non inflazio handiagoa sortzen den zikloaren errepikapen bakoitzarekin. Agerian geratzen da diru-hornidura etengabe handitzen denean edo dirua izugarri degradatzen denean, eta sarritan gerrekin (edo horren ondorioekin), depresio ekonomikoekin, eta nahasmendu sozial edo politikoekin lotzen da.
Hiperinflazio ia guztiak gobernuaren aurrekontu-defizitek eragin dituzte, dirua sortzeak finantzatuta. Hiperinflazioa gobernuaren aurrekontuko tentsio motaren bati lotuta egon ohi da, hala nola gerrak edo horien ondorioak, asaldura soziopolitikoak, eskaintza agregatuaren kolapsoa edo esportazioen prezioetako bat, edo gobernuak zerga-sarrerak biltzea zailtzen duten beste krisi batzuk. Diru-sarrera fiskal errealen murrizketa handiak, gastu publikoari eusteko premia handiak eta maileguak eskatzeko ezintasunak edo borondaterik ezak hiperinflaziora eraman dezakete herrialde bat.

## Ezaugarriak

Ludwig von Mises-ek 1912an argitaratutako Diruaren eta Kredituaren Teoria liburuan, inflazioaren mekanismoa eta diru-suntsipenaren, edo hiperinflazioaren muturreko kasuak azaldu zituen.
1955ean, Philip Caganek Hiperinflazioaren dinamika monetarioa, idatzi zuen, hiperinflazioaren eta haren ondorioen lehen azterketa seriotzat jotzen dena. Bertan, hiperinflazioa hileko gutxieneko % 50eko inflazioa zela definitu zuen.
Nazioarteko Kontabilitate Arauaren 29. zenbakiak hiperinflazio ekonomiko posible baten lau adierazle deskribatzen ditu:
* Biztanleria orokorrak nahiago du bere aberastasunari eustea diruaz bestelako ondasunetan edo atzerriko moneta egonkor samarretan. Tokiko monetaren edozein kopuru berehala inbertitzen da erosteko ahalmenari eusteko.
* Biztanleria orokorrak diru-kopuruak atzerriko moneta egonkor samar batean hartzen ditu kontuan, ez tokiko monetan. Posible da prezioak atzerriko monetan finkatzea.
* Kredituak erosahalmena aldez aurretik galtzearen aurreikuspenaren baitan egiten dira, baita epe hori laburra bada ere.
* Interes-tasak, soldatak eta prezioak prezio-indize bati lotzen zaizkio, eta hiru urteko inflazio metakorra % 100era hurbiltzen da.

## Ikus, gainera

* Inflazioa
* Estanflazioa
* Azpiko inflazioa
* Deflaktatzailea

## Erreferentziak

* ↑ (Frantsesez) «Définition d'hyperinflation» (html) Andlil Trader inside 2013-7-9.
* ↑ Patton. (28 de abril de 2014). «Is U.S. Hyperinflation Imminent?» Forbes.
* ↑ Normas Internacionales de Contabilidad: Número 29

## Kanpo estekak

* Datuak: Q185565
* Multimedia: Hyperinflation / Q185565
# Hiperion (mitologia)

    Beste esanahi batzuen berri izateko, ikus: «Hiperion (argipena)»
Greziar mitologian, Hiperion (antzinako grezieraz: Ὑπερίων, Hyperíôn, «gainean dagoena») titanetako bat da, Uranoren (zerua) eta Gaiaren (lurra) semea.
Homeroren Iliadan, eguzki jainkoari Helios Hyperion zeritzon («eguzkia gorenean»), baina Odisean eta Hesiodoren Teogonian, eguzkiari Hyperonides deritzo («Hiperionen semea»). Eta Hesiodok, beste obra batzuetan, Heliosetik aparteko izakitzat zuen Hiperion. Literatura grekoan, Hiperion eta Helios beti bereiz agertzen dira.
Hiperion, askotan, behaketaren jainkotzat hartzen zen; haren arreba Tea, berriz, ikusmenaren jainkosatzat.
Hesiodoren arabera, Hiperion bere arreba Tearekin ezkondu zen, eta hiru seme-alaba izan zituzten: Helios (eguzkia), Selene (ilargia) y Eos (egunsentia).
Hiperionek ez zuen garrantzirik izan kultu grekoan, eta mitologian ere gutxi agertzen da, hamabi titanetako bat dela agertzeaz gainera.
Beste bersio baten arabera, Distiratsuarekin ezkondu eta Eguzki, Ilargi eta Egunsenti egin zituzten. Seme alaba asko izan zituen Reiarekin: jainko Olinpikoak. Horrela deitzen dira, Olinpo-ko mendian bizi direlako. Haien izenak hauek dira: Hestia (Etxebarruko jainkosa), Demetri (amandreen jainkosa), Hera (ezkontideen jainkosa), Infernu (hildakoei bake eta leku lasaia ematen dien jainkoa), Poseidon, eta Zeus.

## Erreferentziak

* ↑ (Gaztelaniaz) «▷【 Hiperión 】▷ Titán hijo de Urano y Gea. Dios del Sol y la Luz.» Mitología griega 2018-10-01 (Noiz kontsultatua: 2020-05-24).
* ↑ «Kontu kontari Grezian barrena - Mikel Azurmendi» armiarma.eus (Noiz kontsultatua: 2020-04-01).

## Kanpo estekak

* Datuak: Q179209
* Multimedia: Hyperion (mythology) / Q179209
# Hipererraldoi hori

Hipererraldoi hori bat izar hipererraldoi mota bat da, bere espektru mota A eta K artean aldatzen dena eta 20 eta 50 eguzki masa arteko masa duena. Izar mota hau oso arraroa da, bere eboluzioaren oso fase goiztiarrean bait dago, eta bi mota daude: sekuentzia nagusitik supererraldoi hori fasera eboluzionatzen ari direnak (Magallanesen Laino Handian dagoen HD 33579rekin gertatzen den bezala) eta izar supererraldoi gorri oihen nukleotzat hartzen direnak, fase horretatik izar aldakor urdin argitsura eboluzionatzen ari direnak, edo Wolf-Rayet izarrera, edo baita aurresupernobara ere (Rho Cassiopeiae, IRC+10420 edo HR 8752rekin gertatzen den bezala) kasu honetan masa galera handia jasanez.

## Eboluzioa

Izar hauek Hertzsprung-Russell diagraman Hustasun Ebolutibo Horia (Yellow Evolutionary Void ingelesez) bezala deritzon esparru baten daude, non nolabaiteko ezegonkortasuna erakusten duten, gutxienez supererraldoi gorri fasetik eboluzionatzen ari direnen kasuan, euren itxurazko argitasunaren eta euren azaleko tenperaturaren bariazioak dakartzana, izarraren argitasuna, gutxi gora-behera iraunkor mantentzen bada ere, baita materia galera suposatzen duten aldikako eztandak ere. Euren ondorengo eboluzioa materia galtzen jarraitzea da, masa baxuko izar aldakor urdin argitsu bihurtzeko, eta hortik Wolf-Rayet izar, supernoba bezala eztanda eginez amaitzeko, baina gerta daiteke, baita ere, supernoba bezala eztanda egitea oraindik hipererraldoi hori diren bitartean, aipaturiko beste etapa horietatik pasa gabe.

## Kanpo estekak

* Datuak: Q1196680
* Multimedia: Yellow hypergiants / Q1196680
# Hipergluzemia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hipergluzemia edo hiperglizemiaren esanahia, odolean glukosa kantitate handiegia izatea da. Diabetes mellitus mota guztietan oinarrizkoa da. Hipogluzemiaren aurkakoa da.
Hipergluzemia eta intsulinari erresistentziak pazienteen eboluzioan eraginak dituzte: infekzioekiko erresistentzia ahultzen da, polineutopatiak izateko aukera handitzen da eta disfuntzio multiorganikoak; baina bereziki heriotza tasa.

## Etimologia

Etimologikoki, hyper- grekeraz "gehiegi", -glyc- grekeraz "gozoa" eta -emia "odolekoa" esan nahi du.

## Kanpo estekak

* Datuak: Q271993
* Multimedia: Hyperglycemia / Q271993
# Hiperhidrosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Hiperhidrosia gorputzean izerdi gehiegi sortzen duen gaixotasuna da, modu kronikoan, harreman pertsonalak eta jarduera sozialak baldintzatzen dituena. Alterazio hori haurtzaroan edo pubertaroan hasi ohi da, eta bizitza osoan irauten du, tratamendurik egiten ez bada. Kalkuluen arabera, biztanleen %3k lehen mailako hiperhidrosia du; berdin eragiten die gizonei eta emakumeei. Kaltetuen %40k ere familiako beste kide bat du nahasmendu berarekin, eta, beraz, gaixotasun hereditarioa da.
Hiperhidrosia ikuspegi dermatologikotik bideratu ohi da ia beti. Hala ere, haren oinarrizko arrazoiak ezin izan dira behar bezala argitu.

## Erreferentziak

* ↑ Euskalterm: [Gaixotasunak Hiztegia] [2015]
* ↑ (Ingelesez) James, William; Berger, Timothy; Elston, Dirk. (2006). Andrews' Diseases of the Skin: Clinical Dermatology. (10. argitaraldia) Saunders, 777–8 or. ISBN 978-0-7216-2921-6..
* ↑ Vary, JC Jr. (2015eko azaroa). «Selected Disorders of Skin Appendages-Acne, Alopecia, Hyperhidrosis» The Medical Clinics of North America 99 (6): 1195–1211. doi:10.1016/j.mcna.2015.07.003. PMID 26476248..

## Kanpo estekak

* Datuak: Q935781
* Multimedia: Hyperhidrosis / Q935781
# Hiperides

Hiperides —grezieraz: Hypereides— (Atenas, K.a. 389 – Kleon, Peloponeso, K.a. 322) Antzinako Greziako hizlaria izan zen. Platonen eta Isokratesen ikaslea.

## Bizitza

Hasieran logografo-lanetan aritu zen, inorentzako epaiketa-hitzaldiak eginez. Frine bere maitalearen kasua berak defendatu zuen: erlijiogabea izatea leporatzen zioten akusatuari, eta azken argudiotzat akusatuaren edertasuna agerian jarriz, lortu zuen Hiperidesek epaileen errukia.
K.a. 347tik aurrera Demostenesen jarraitzaile izan zen mazedoniarren eta bakezaleen aurkako erasoetan. Keroneako guduan (K.a. 338) Filipo II.a Mazedoniakoa atenastar koalizioari nagusitu zitzaionean, Hiperidesek antolatu zuen Atenasen defentsa. Harpaloren auzian Demostenesen salatzaile nagusietarikoa izan zen. Alexandro Handia hil ondoren (K.a. 323), mazedoniarren aurkako matxinada zela eta, berriro adiskidetu zen Demostenesekin. Antipatroren zapalkuntzaren biktima izan zen: atxilotu eta oinaze ikaragarriak pairarazirik hil zuten.

## Ondorenak

Antzinatean ia Demostenesen parekotzat zeukaten. Haren eskutik atera bide ziren 77 hitzaldietatik 6 besterik ez dira gorde, eta ez osorik guztiak. Argitasuna, dotoretasuna, hizkuntza jasoaren eta lagunartekoaren bateratze egokia, hein batean komediak eragina, dira Hiperidesen berbaldiaren ezaugarriak. Demostenesen aurka eta Lamian eroritako gudarien hileta-hitzaldia dira bere hitzaldirik aipagarrienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314447
* Multimedia: Hypereides / Q314447
# Hiperion (satelitea)

    Artikulu hau Saturno planetaren sateliteari buruzkoa da; Greziar mitologiako titanidea gaitzat duena beste hau da: «Hiperion»
Hiperion (grekoa: Ὑπερίων), edo Saturno VII, Saturno planetaren satelite natural bat da.

## Ezaugarri fisikoak

Hiperion eguzki-sistemako forma irregularreko gorputz ezagun handienetako bat da. Satelite irregular bakarra dago Hiperion baino handiagoa: Neptunoko Proteo. Hiperionen kraterrik handienak 121,57 km-ko diametroa du, eta 10,2 km-ko sakonera. Hiperionen forma irregularraren zergatia azaltzeko hipotesi batek dio jatorrian askoz handiagoa izango zela eta, talka baten ondorioz, puskatu egingo zela.
Saturnoren satelite gehienek bezala, Hiperionen dentsitate txikiak adierazten du gehienbat izotzez osatuta egongo dela, eta arroka-kantitate txiki bat izango duela. 0,46 inguruko porositatea du.
Hiperionen gainazala krater zorrotz eta sakonez beteta dago, eta horrek esponja-itxura ematen dio. Kraterren hondoa material gorri ilunez estalita dago.
Voyager 2 zundak hartutako irudiek eta gerora egindako fotometria-neurketek adierazten dute Hiperioren errotazioa kaotikoa dela, hau da, haren errotazio-ardatza hainbeste aldatzen da non ezinezkoa baita iragartzea zer orientazio izango duen espazioan. Hiperion da eguzki-sisteman errotazio kaotikoa duen objektu ezagun bakarra. Alde horretatik, Hiperion bakarra da, bai forma irregularragatik, bai orbitaren eszentrikotasunagatik eta bai beste satelite handi baten ondoan (Titan) egoteagatik ere.

## Aurkikuntza

William Cranch Bond-ek eta haren seme George Phillips Bond-ek aurkitu zuten 1848ko irailaren 16an. Bi egun geroago, William Lassel-ek ere aurkitu zuen bere aldetik.

## Izendapena

Hiperion satelite-izena mitologia grekoko Hiperion pertsonaian du jatorria; Hiperion, Gaiaren eta Uranoren semea, argiaren titana zen, Heliosen aita. William Lassell-ek, aurkitzaileetako batek, bataiatu zuen.

## Kanpo estekak

* Datuak: Q15037
* Multimedia: Hyperion / Q15037
# Hiperion (argipena)

Hiperion izenak adiera zenbait ditu:
* Hyperion (zuhaitza). Munduko izaki bizidunik luzeena.
* Hiperion (satelitea). Saturno planetaren satelitea.
* Hiperion (mitologia). Greziar mitologiako titanidea.
# Hiperión argitaletxea

Hiperión argitaletxea Jesús Munárriz donostiarrak 1975ean sortutako Espainiako argitaletxea da. Oso ezaguna da batez ere poesia alorrean. 2004an Espainiako Kultura Ministerioak Argitaratze Lan Kultural Onenari Sari Nazionala eman zion.

## Argitaratze lanak

Aipatu denez bere prestigio nagusia poesiaren argitalpenetatik datorkio. Dena dela, baditu ere beste motatako argitalpenak: Ekialdeko testuak, saiakerak, narratiba eta hizkuntzak ikasteko eskuliburuak, esaterako arabiera eta japoniera.

## Hiperión saria

Argitaletxeak 35 baino gutxiago duten idazleentzako poesia literatura antolatzen du.

## Bildumak

* Ajonjolí
* Literatura gaztea
* Hiperión liburuak
* Hiperión poesia
* Beste batzuk

## Erreferentziak

* ↑ https://www.culturaydeporte.gob.es/premiado/mostrarDetalleOtroPremioAction.do?prev_layout=PremioNacMejorLaborEditorialLibro&layout=PremioNacMejorLaborEditorialLibro&language=es&id=1019823

## Kanpo estekak

* (Gaztelaniaz):Webgune ofiziala.
* Datuak: Q5817865
# Hideki Maeda

Hideki Maeda (japonieraz: 前田 秀樹, 1954ko maiatzaren 13a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1975 | 5 | 1 |
| 1976 | 6 | 1 |
| 1977 | 3 | 0 |
| 1978 | 7 | 1 |
| 1979 | 9 | 3 |
| 1980 | 11 | 3 |
| 1981 | 11 | 0 |
| 1982 | 3 | 0 |
| 1983 | 7 | 2 |
| 1984 | 3 | 0 |
| Guztira | 65 | 11 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q970696
# Hideki Matsuda

Hideki Matsuda (japonieraz: 松田 英樹, 1981eko irailaren 2a - ) Japoniako futbolari ohia da.
Hainbat futbol taldetan jokatu du, esaterako Montedio Yamagata.

## Kanpo estekak

* (Japonieraz) J.League Data Site
* Datuak: Q3263491
# Hideki Ishige

Hideki Ishige (japonieraz: 石毛 秀樹, 1994ko irailaren 21a - ) Japoniako futbolaria da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q5752384
# Hideki Nagai

Hideki Nagai (japonieraz: 永井 秀樹, 1971ko urtarrilaren 26a - ) Japoniako futbolari ohia da.
Hainbat futbol taldetan jokatu du, esaterako Tokyo Verdy, Shimizu S-Pulse, Yokohama Flügels, Yokohama F. Marinos eta Oita Trinita.

## Kanpo estekak

* (Japonieraz) J.League Data Site
* Datuak: Q1440147
# Hideki Kano

Hideki Kano (japonieraz: 加納 秀益, 1971ko apirilaren 3a - ) Japoniako futbolari ohia da.
Hainbat futbol taldetan jokatu du, esaterako Urawa Reds.

## Kanpo estekak

* (Japonieraz) J.League Data Site
* Datuak: Q23830929
# Hideki Kikuchi

Hideki Kikuchi (Hiroshima, 1986ko urtarrilaren 27a) arkularia da. Japonia ordezkatu zuen 2012ko Udako Olinpiar Jokoetan.

## Erreferentziak

* ↑ Hideki Kikuchi
* ↑ Hideki KIKUCHI

## Kanpo estekak

* Datuak: Q1706540